На другім паверсе “Дружбы” мяне накіравалі да стэлажа з шыльдай “АВТОРСКАЯ КНИГА”. На пяці ці то палічках, ці то карнізах стаялі кнігі самага нечаканага змесціва і аўтарства, агулам каля ста. Мільгануў нехта Геннадий Евтушенко. Выдавецтва “Коматур”, Масква. “Люди одной крови”. На вокладцы мужчына і жанчына ў ваеннай ўніформе. Баец у савецкай касцы. Ага, вайна. Якім бокам наш аўтар? “Родился в 1939 году в Украине”. Незразумела. Тады паэт Яўген Еўтушэнка нам бліжэй, у яго нейкія агульнабеларускія карані нібыта ёсць.